ΓΡΑΠΤΗ ΕΡΩΤΗΣΗ E-0408/01

υποβολή: Bart Staes (Verts/ALE) προς την Επιτροπή

(15 Φεβρουαρίου 2001)

Θέμα: Ο στόχος αριθ. 1 περιφέρεια του Hainaut

Κατά την άποψη της Επιτροπής είναι ακόμη πολύ νωρίς για να πει πόσες επιχειρήσεις οι οποίες είναι εγκατεστημένες στη Δυτική Φλάνδρα θα μεταφέρουν την έδρα τους στο Hainaut προκειμένου να λάβουν κοινοτικές επιδοτήσεις για την περίοδο 2000-2006. Σύμφωνα με τα διαθέσιμα στοιχεία, κατά την περίοδο 1994-1999 περί τις πενήντα επιχειρήσειςπέκυψαν στον πειρασμό της μετατόπισης από τη Φλάνδρα προς στο Hainaut.

Προκειμένου να αποσαφηνισθούν οι λόγοι που ωθούν τους επικεφαλής επιχειρήσεων της Δυτικής Φλάνδρας να μεταφερθούν ή όχι στο Hainaut, θα πρέπει να διεξαχθεί περαιτέρω έρευνα. Απαντών στην ερώτηση P 1706/00(1), ο Επίτροπος Michel Barnier αναφέρει ότι είναι ωστόσο ουσιαστικής σημασίας για την Κοινότητα να χορηγούνται κρατικές ενισχύσεις σε μια επιχείρηση που μετακινείται, τούτο δε είτε στο σημερινό είτε στο μελλοντικό τόπο εγκατάστασής της. Παρά ταύτα όμως η Επιτροπή δεν είναι διατεθειμένη να διεξαγάγει παρόμοια έρευνα.

1. Είναι τώρα διατεθειμένη η Επιτροπή να διατάξει έρευνα σχετικά με τους λόγους που ωθούν τους επικεφαλής επιχειρήσεων της Δυτικής Φλάνδρας να μεταφερθούν ή όχι στο Hainaut, δεδομένου ότι είναι ουσιαστικής σημασίας για την Κοινότητα να χορηγούνται κρατικές ενισχύσεις σε μια επιχείρηση που μετακινείται, τούτο δε είτε στο σημερινό είτε στο μελλοντικό τόπο εγκατάστασής της; Εάν όχι, για ποιο λόγο αρνείται η Επιτροπή να διεξαγάγει έρευνα σχετικά με τους λόγους που ωθούν τους επικεφαλής επιχειρήσεων της Δυτικής Φλάνδρας να μεταφερθούν ή όχι στο Hainaut; Ποια επιχειρήματα έχει να προβάλει η Επιτροπή για ναποστηρίξει την εκ μέρους της άρνηση έχονταςπόψη ότι είναι ουσιαστικής σημασίας για την Κοινότητα να χορηγούνται κρατικές ενισχύσεις σε μια επιχείρηση που μετακινείται, τούτο δε είτε στο σημερινό είτε στο μελλοντικό τόπο εγκατάστασής της;

2. Πόσες και ποιες αιτήσεις έχουν κατατεθεί από την 1η Ιανουαρίου 2000 στα πλαίσια του στόχου 1 για τηνποστήριξη νέων οικονομικών δραστηριοτήτων στο Hainaut; Πότε και πού έχουν καταχωρηθεί οι έδρες των εν λόγω επιχειρήσεων; Πόσες από τις επιχειρήσεις αυτές ασκούσαν κατά το παρελθόν τις δραστηριότητές τους στην επαρχία της Δυτικής Φλάνδρας και πόσες ασκούν τώρα τις δραστηριότητές τους στην επαρχία αυτή;

(1) ΕΕ C 81 E της 13.3.2001, σελ. 75.

Κοινή απάντηση του κ. Barnier εξ ονόματος της Επιτροπής στις γραπτές ερωτήσεις E-0408/01 και E-0459/01

(18 Μαΐου 2001)

Στο πλαίσιο του προγράμματος του στόχου 1, όπως είναι το πρόγραμμα για την επαρχία του Hainaut στο Βέλγιο, μπορεί να χορηγηθεί στήριξη σε επιχειρήσεις μόνο στην περίπτωση επενδύσεων οι οποίες εφαρμόζονται στην γεωγραφική περιοχή του προγράμματος. Δεν έχει σχέση όσον αφορά την ενδεχόμενη επιλεξιμότητα των επενδύσεων για στήριξη βάσει του προγράμματος εάν μία εταιρία έχει το καταγεγραμμένο γραφείο της εντός ή εκτός της περιοχής του προγράμματος. Ως εκ τούτου, η Επιτροπή είναι της γνώμης ότι η μελέτη που προτείνεται από το αξιότιμο μέλος του Κοινοβουλίου, η οποία έχει σχέση με τη μετακίνηση των επιχειρήσεων, δεν αποτελεί ένα χρήσιμο τρόποπολογισμού των ενδεχόμενων επιπτώσεων του προγράμματος του στόχου 1 όσον αφορά το Hainaut.

Οι επιπτώσεις του προγράμματος, από απόψεως τόπου των εγκαταστάσεων παραγωγής ή παροχήςπηρεσιών, θα μπορούσαν να εξεταστούν μόνο στο επίπεδο των αποφάσεων των εταιριών να επενδύσουν στην περιοχή του προγράμματος. Ωστόσο, οι αποφάσεις επενδύσεων εξαρτώνται από μία μεγάλη σειρά παραγόντων. Ενδεχομένως θα ήτανπερβολικά δύσκολο, εάν όχι αδύνατο, να εξεταστεί σε μικροοικονομικό επίπεδο ο ρόλος ενός προγράμματος του στόχου 1 σε τέτοιου είδους αποφάσεις. Επιπροσθέτως, θα έπρεπε να ληφθούνπόψη αντισταθμιστικές επιπτώσεις, δεδομένου ότι οι μεγάλες περιοχές της επαρχίας της δυτικής Φλάνδρας είναι επιλέξιμες για στήριξη βάσει του προγράμματος του στόχου 2 Kustgebied-Westhoek.

Οπωσδήποτε όμως, θα ήταν πρόωρο τώρα να εξεταστεί το εάν το πρόγραμμα Hainaut 2000-2006 θα οδηγήσει σε μετακίνηση των επενδύσεων από τη δυτική Φλάνδρα στο Hainaut. Το θέμα αυτό θα μπορούσε να εξεταστεί μόνο μετά την εφαρμογή ενός μεγάλου μέρους του προγράμματος.

Αναφορικά με την περίοδο προγραμματισμού 1994-1999, η Επιτροπή θα ζητήσει από τις αρχές της περιφέρειας της Βαλλονίας κατάλογο των επιχειρήσεων οι οποίες διαθέτουν καταγεγραμμένα γραφεία στη δυτική Φλάνδρα και οι οποίες επωφελήθηκαν από τη στήριξη επενδύσεων στο πλαίσιο του προγράμματος του στόχου 1 1994-1999 για το Hainaut.